OzLabs/hebrew-wiki-articles huggingface dataset:
ארתור פטרי

ארתור פטרי (במקור עד 1899 פצאואר-Patzauer, בהונגרית: Petri Artúr; מאד, 18 בדצמבר 1873 – נאג'קאלו, 14 בנובמבר 1918 או לפני כן)<ref>[https://adtplus.arcanum.hu/hu/view/PestiNaplo_1918_11/?query=%22Petri%20Artur%22&pg=161&layout=s Elhunyt hírlapíró] (1918. november 14.) Pesti Napló, 69. évfolyam, 267. szám</ref> היה עיתונאי, משורר יהודי-הונגרי.

== ביוגרפיה ==
ארתור פטרי נולד במשפחה יהודית כבנם של סוחר היין יאקאב פצאואר ושל ארנה אנגל. הוא סיים את בית הספר התיכון בקושיצה, בבודפשט ובדברצן. בשנת 1892 עבר את בחינות הבגרות באקדמיה למסחר בדברצן. בין השנים 1894–1897 עבד בקושיצה במגזין Abauj-Košice וב-Košice Hírlap. בין השנים 1897–1900 עבד כמנהל אגף ב"חברת הביטוח הכללית ההונגרית". הוא שירת בשדה הקרב במהלך מלחמת העולם הראשונה ואחר כך נפטר בבית החולים הציבורי בנאג'קאלו בגלל מחלתו משדה הקרב.

== כרכי שירה ==
* בדידות. שירים (בודפשט, 1900)
* שירי השחר (בודפשט, 1901)
* נדודים (בודפשט, 1905)

== כתביו ==
מאמריו ומסותיו פורסמו בדברצן, ב"עיתון דרום הונגריה", ב"שופר של סגד", בלוגוז' ב-Südungarn, ב-Karansebeser Zeitung.

בשנים 1903 ו-1904 פורסמו שיריו ב"עיתון של גיור" (Győri Ujság) ב"מדיאר סו" (Magyar Szó) וב"מדיאר סלון" (Magyar Szalon).

== לקריאה נוספת ==
* לקסיקון יהודי הונגרי. 1929. עמ' 707. [http://mek.oszk.hu/04000/04093/html/0715.html גישה מקוונת]
* יוזף סיניאי: חייהם ויצירותיהם של סופרים הונגרים. בודפשט, 1891–1914. [https://mek.oszk.hu/03600/03630/html/p/p19765.htm גישה מקוונת]

== הערות שוליים ==

קטגוריה:משוררים יהודים הונגרים
קטגוריה:עיתונאים יהודים הונגרים
קטגוריה:יהודים בצבא האוסטרו-הונגרי
קטגוריה:חיילים יהודים במלחמת העולם הראשונה
קטגוריה:הונגרים שנולדו ב-1873
קטגוריה:נפטרים ב-1918
תואר משרה

דוגמה לחתימה ב"[[ילקוט הפרסומים", הכוללת את שם החותם ואת תואר המשרה שלו]]
בארגונים, תואר משרה הוא תיאור הניתן לתפקידו של עובד או חבר בארגון. תואר המשרה משמש את העובד במסמכים שהוא חותם עליהם, בהצגתו בתכתובות ובסיכומי דיון, ומופיע בכרטיס הביקור שלו. 

לתואר המשרה משמעות מבחינת מקומו של העובד בהירארכיה הארגונית. בארגון שבו מנוהל תקן של משרות, כולל התקן את תואר המשרה של כל אחת משורות התקן. בארגונים הנדרשים בחירום להיערכות שונה מאשר בשגרה ייתכן שיהיו לעובדי שני תוארי משרה, אחד לשגרה והאחר לחירום. קידומו של עובד בארגון מתבטא לפעמים בעלייה בדרגה ללא שינוי בתואר המשרה, ולפעמים משתנה תואר המשרה לבכיר יותר. דוגמה לכך היא התיאור ברומן "תמול שלשום": "לא יצאו ימים רבים עד שנכנס לשמש בבנק. תחילה כלבלר קטן, אחר כך כפקיד מסייע, ואחר כך כפקיד גמור."

==משרות הנהלה==
בהנהלה של ארגון מקובלות המשרות הבאות, המוצגות בתיאורן העברי, ולעיתים בראשי התיבות המקובלים באנגלית:
* מנהל כללי (בראשי תיבות: מנכ"ל, באנגלית CEO - chief executive officer): האדם העומד בראש הנהלת הארגון. במקרים שבראש הארגון ניצבים שני מנכ"לים, התואר של כל אחד מהם הוא מנכ"ל משותף.
* מנהל כספים או מנהל כספים ראשי (באנגלית CFO - chief financial officer): האדם העומד בראש הנהלת הכספים של הארגון.
* מנהל תפעול (באנגלית COO - chief operating officer): האדם העומד בראש אגף התפעול השוטף של הארגון.
* מנהל שיווק ומכירות (באנגלית CMO - chief marketing officer): האדם העומד בראש פעילות השיווק והמכירות של הארגון.
* מנהל טכנולוגיות או מנהל טכנולוגיות ראשי (באנגלית CTO - chief technology officer): בארגונים מבוססי טכנולוגיה מתקדמת, ובפרט בחברות היי-טק, זה תוארו של האדם האחראי להיבט הטכנולוגי בארגון, ובפרט לפיתוח הטכנולוגי בו. 
* מנהל מערכות מידע (בראשי תיבות: מנמ"ר, באנגלית CIO - chief information officer): האדם העומד בראש פעילות טכנולוגיית המידע של הארגון.
* מנהל אבטחת מידע (באנגלית CISO - chief information security officer): האדם העומד בראש פעילות אבטחת המידע בארגון.
* מנהל איכות (אנגלית: Chief Quality Officer - CQO)

לכל אחת מהמשרות הללו מצורף לפעמים התואר סמנכ"ל (סגן המנהל הכללי) או משנה למנכ"ל.

בנוסף למשרות אלה, המקובלות בארגונים רבים, כוללות הנהלות של ארגונים משרות נוספות, בהתאם לאופי הארגון. בארגון הכפוף להוראות רגולציה רבות, כגון בנק, ניתן למצוא משרה של קצין ציות ראשי (באנגלית CCO - chief compliance officer).

למשרות ניהול בדרגים פחות בכירים כולל תואר המשרה את המילה "מנהל" בצירוף תיאור נוסף, למשל "מנהל מדור רכש", "מנהלת מחלקת משאבי אנוש" וכדומה.

==משרות נוספות==
גם למשרות שאינן משרות ניהול נהוג לתת תואר משרה, לעיתים תוך התייחסות לרמת המשרה, למשל "מתכנת" לעומת "מתכנת בכיר". 

==הערות שוליים==

קטגוריה:משאבי אנוש
אסטון מרטין DBX

אסטון מרטין DBX (באנגלית: Aston Martin DBX) היא מכונית ספורט במרכב קרוסאובר, בעלת חמישה מקומות ישיבה, שמיוצרת על ידי אסטון מרטין משנת 2019. היא הוצגה בנובמבר 2019 והגיעה לישראל בנובמבר 2020.

== עיצוב ==
עיצוב פנים המכונית שודרג מהדגמים הבסיסים של החברה וכולל מסך מולטימדיה בקוטר 10.25 אינצ'ים ולוח מחוונים דיגיטלי בקוטר 12.3 אינצ'ים.

== מפרט טכני ==
ה-DBX כוללת מנוע טווין טורבו בנזין V8 צילנדרים בנפח 4.0 ליטרים המספק כ-550 כוחות סוס ב-6,500 סיבובים לדקה. תיבת הילוכים אוטומטית בעלת תשעה הילוכים. היא מאיצה מ-0 ל-100 קילומטרים לשעה בתוך 4.5 שניות ומגיעה למהירות מרבית של 291 קילומטרים לשעה.

== אסטון מרטין DBX707 ==
אסטון מרטין DBX707 היא גרסה בעלת ביצועים גבוהים יותר מהגרסה הבסיסית. גרסה זו נחשפה ב-1 בפברואר 2022<ref></ref>. גרסה זו כוללת מנוע בנזין V8 צילינדרים בנפח 4.0 ליטר טווין-טורבו משופר המספק 707 כ"ס ומומנט מרבי של 91.7 קג"מ. במקום תיבת הילוכים אוטומטית בעלת 9 הילוכים בגרסה זו קיימת תיבת הילוכים כפולת מצמדים בעלת 9 הילוכים. התאוצה מ-0 ל-100 קמ"ש אורכת 3.3 שניות במקום 4.5 שניות בגרסה הבסיסית והמהירות המרבית עומדת על 310 קמ"ש במקום 291 קמ"ש בגרסה הבסיסית.

== גלריה ==
<gallery widths="220" heights="135">
קובץ:Aston Martin DBX Retro Classics 2020 IMG 0228.jpg|מבט לפגוש האחורי
קובץ:Osaka Motor Show 2019 (91) - Aston Martin DBX.jpg|מבט לפגוש הקדמי
קובץ:Aston Martin DBX Retro Classics 2020 IMG 0224.jpg|מבט לצד
קובץ:Aston Martin DBX Retro Classics 2020 IMG 0229.jpg|מבט לפנים הרכב
</gallery>

== קישורים חיצוניים ==

* 

== הערות שוליים ==

DBX
קטגוריה:קרוסאובר
קטגוריה:מכוניות ספורט
קטגוריה:כלי רכב בריטיים
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2019
אד שרוק

אדוארד "אד" לי שרוק (באנגלית: Edward Lee Schrock; נולד ב־6 באפריל 1941) הוא פוליטיקאי אמריקאי, שכיהן כחבר בית הנבחרים של ארצות הברית בשנים 2001–2005 מטעם מחוז הקונגרס השני של קהיליית וירג'יניה. לפני כן כיהן כחבר בסנאט של ויר'גיניה מ-1996 ועד 2001.

== ביוגרפיה ==
שרוק נולד במידלטאון שבאוהיו. בשנת 1964 השלים לימודי תואר ראשון במכללת אלדרסון-בראדוס, ואחר כך קיבל תואר שני ביחסי ציבור מאמריקן יוניברסיטי. בשנים 1964–1988 שירת בתפקידי קצונה בצי ארצות הברית, ולאחר שפרש משירות פעיל התמקצע בעולם ההשקעות. בשנת 1996 נבחר אל הסנאט המדינתי של וירג'יניה, ומילא תפקיד זה עד 2001.

בנובמבר 2000 הוא נבחר להיות חבר בית הנבחרים מטעם מחוז הקונגרס השני של וירג'יניה וזאת לאחר שהביס את המועמדת הדמוקרטית, ג'ודי וגנר. הוא הושבע בינואר 2001.

בקדנציה הראשונה שלו הוא כיהן כחבר בוועדת התקציב, ועדת הפיקוח והרפורמה, ועדת העסקים הקטנים ובועדת הכוחות המזוינים. בבחירות אמצע הכהונה ב-2002 ניצח פעם נוספת ונבחר לתקופת כהונה שנייה.

ב-2004, נטען בבלוג של מייקל רוג'רס כי שרוק הוא הומוסקסואל או לכל הפחות ביסקסואלי וזאת חרף ההתנגדות האקטיבית והאגרסיבית שלו להצעות שעלו בבית הנבחרים לשיפור את מצב זכויות להט"ב בארצות הברית בהם אישור נישואים של בני-זוג מאותו המין ולשירות צבאי של להט"בים<ref></ref>. שרוק, על אף היותו נשוי לאישה, הודיע באוגוסט 2004 כי יוותר על ניסיונו להתמודד לכהונה שלישית בקונגרס, לאחר שלכאורה הוקלט משדל אנשי בטלפון לקיים יחסי מין עם גברים. 

== קישורים חיצוניים ==

* 

== הערות שוליים ==

קטגוריה:בוגרי אמריקן יוניברסיטי
קטגוריה:קצינים וחוגרים בצי ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מווירג'יניה
קטגוריה:אמריקאים שנולדו ב-1941
ריקוד גו-גו

רקדנית הגו-גו, שרי ליי
מגף גו-גו ורוד

רקדני גו-גו (באנגלית: Go-go dancers) הם רקדנים המועסקים לאירוח קהל במועדוני לילה,<ref>Mish, Frederic C., Editor in Chief Webster's Ninth New Collegiate Dictionary Springfield, Massachusetts, 1984--Merriam-Webster Page 525</ref> או במקומות אחרים שבהם מנגנים מוזיקה. מקורו של ריקוד גו-גו הוא בתחילת שנות ה-60 של המאה ה-20 בבר הצרפתי "Whisky a Gogo", שנמצא בז'ואן-לה-פן.<ref></ref> לאחר מכן, בינואר 1964, ריקוד הגו-גו הופיע גם במועדון הרוק הפופולרי ביותר בלוס אנג'לס, קליפורניה, "ויסקי אה גוגו".<ref></ref> רבים מרקדני הגו-גו במועדוני הלילה בשנות ה-60 של המאה ה-20, לבשו חצאיות מיני ומגפיים עם עקבים גבוהים. בעלי מועדוני לילה באמצע שנות ה-60 של המאה ה-20, הגו אז את הרעיון להעסיק נשים לבושות בבגדים אלו, בשביל לבדר פטרונים.

== בסצנה הגאה ==
רקדני גו-גו ב[[מצעד הגאווה בשיקגו , יוני 2008]]
בגיי ברים רבים, הופיעו רקדני גו-גו, המכונים לעיתים קרובות נערי גו-גו, ב-1965–1968. לאחר מכן, הופתעם של רקדני גו-גו בגיי ברים הופחתה, עד לתחייה מחדש ב-1988, כאשר ריקודי גו-גו נהפכו שוב לאופנתיים (ונשארו כך מאז). כיום, רקדני גו-גוי הומוסקסואליים הם הרבה יותר פופולריים ונפוצים בתרבות האמריקאית, במיוחד בערים גדולות יותר כמו לוס אנג'לס וניו יורק. בסצנת המועדונים של ימינו, ישנם יותר רקדני גו-גו, מאשר רקדניות גו-גו.<ref>"Going to a Go Go: Up Close with the Dancers and the Dance" Bay Area Reporter Thursday, May 2, 1991, "Arts and Entertainment" section Page 29</ref><ref>"Going to a Go Go: Up Close with the Dancers and the Dance" Bay Area Reporter Thursday, May 2, 1991, "Arts and Entertainment" section Page 30</ref>

== אירועים ומסיבות ==
נכון להיום, עיריית ווסט הוליווד חוגגת את ההיסטוריה והתרבות של ריקודי גו-גו על ידי אירוח יריד ופסטיבל רחוב שנתי, "יום הערכת רקדני הגו-גו" (באנגלית: Go-Go Boy Appreciation Day).<ref></ref>

== ראו גם ==
* מועדון לילה
* ריקוד על עמוד
* חשפנות

== קישורים חיצוניים ==

<div class="mw-content-ltr">
* [http://www.sixtiescity.net/Culture/dance.htm "Sixties Dances and Dance Crazes" (the origin of go-go dancing)--with step-by-step instruction):]
* [https://web.archive.org/web/20150112092513/http://www.tofu-magazine.net/newVersion/pages/gogogo.html Go! Go! Go!] by Marie Menken (1964)
</div>

== הערות שוליים ==

קטגוריה:תרבות להט"ב
קטגוריה:יצירות מחול
קטגוריה:ארוטיקה
קטגוריה:עירום
קטגוריה:שירותים מיניים
נונאטאקי טתיס

נונאטאקי טתיס (באנגלית: Tethys Nunataks) הם קבוצה של חמישה נונאטאקים, חשופים משלג, הממוקמים בקצה הדרום-מזרחי של האי אלכסנדר, מול חצי האי האנטארקטי, שבאנטארקטיקה.

הנונאטאקים ממוקמים 3.7 קילומטרים צפונית-מזרחית מנונאטאק סטיבנסון.

שיא גובהם של הנונאטאקים 450 מטרים מעל פני הים.

== היסטוריה ==
=== גילוי ומיפוי הנונאטאקים ===

הנונאטאקטים התגלו על ידי פין רון וקרל רוברט אקלונד מהשירות האנטארקטי של ארצות הברית, אשר ערכו מסע מזחלות דרך מפרץ ג'ורג' השישי בעונת המחקר (הקיץ האנטארקטי) 1940–1941.

הנונאטאקטים נסקרו לראשונה בדצמבר 1949 על ידי משלחת סקר מטעם סקר שטחי חסות איי פוקלנד, אשר יצאה מתחנת האי סטונינגטון.

=== מקור השם ===

שמו של הנונאטאק ניתן לו על ידי הוועדה המייעצת לשמות אנטארקטיים של בריטניה.

השם ניתן בהתייחס לקרחון סאטורן הסמוך ("סאטורן" הוא שמו האנגלי של כוכב הלכת שבתאי), הנונאטק הסמוך לקרחון נקרא על שמו של הירח טתיס - אחד הלוויינים של כוכב הלכת שבתאי.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:15158 נונאטאקי טתיס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14575&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאקי טתיס] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=32985 נונאטאקי טתיס] באתר marineregions

== הערות שוליים ==

טתיס
ראסטי ג'וינר

ראסטי ג'וינר (באנגלית: Rusty Joiner; נולד ב-11 בדצמבר 1972) הוא דוגמן ושחקן אמריקאי.

==ביוגרפיה==
ג'וינר נולד במונטגומרי שבאלבמה וגדל באטלנטה. הוא למד באוניברסיטת דרום ג'ורגיה ושם גם עסק רבות בספורט. בנוסף הוא עבד תקופה כמדריך בחדר כושר.

הוא התגלה כדוגמן באטלנטה ולאחר מכן דגמן במילאנו, פריז ובדרום אמריקה, עבור חברות כמו פראדה ואברקרומבי אנד פיץ'. הוא שימש גם כדוגמן של חברת ההלבשה התחתונה "Structure", ותמונותיו הופיעו על שערי המגזינים קוסמופוליטן ורולינג סטון.

הוא הופיע בקליפ לשיר "Looking Good, Feeling Gorgeous" של רופול. בקולנוע הופיע בין היתר בסרטים "דודג'בול" ו"האויב שבפנים: השמדה". בטלוויזיה הופיע בין היתר בסדרות "ER", שם גילם מדריך ספורט, וב"המפענחת".

==קישורים חיצוניים==
* 

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:מדריכי כושר
קטגוריה:אמריקאים שנולדו ב-1972
היפוקוריזם

היפוקוריזם (מיוונית עתיקה: היופוקוריזמה (ὑποκόρισμα), נובע מהמילה היפוקוריזסטאי (ὑποκορίζεσθαι), "לקרוא בשמות מחמד") או שם מחמד הוא שם המשמש להפגנת חיבה לאדם או חפץ.<ref></ref> זו יכולה להיות צורת הקטנה של שם האדם, כמו איזי עבור איזבל או בוב עבור רוברט, או שזה יכול להיות שם לא קשור כמו אפו עבור פונית רג'קומאר.

== היווצרות של שמות חיבה ==
=== בספרדית ===
* הוספה של סיומות, כדוגמת: חואנה ← חואניטה; אנטוניו ← אנטוניטו; קרלוס ← קרליטוס.
* שימוש בהברות האחרונות של השם או תוספת הסיומות הנ"ל, כדוגמת: פרננדו ← ננדו; ריינאלדו ← נאלדו; אלברטו ורוברטו ← ברטו.
* מיקום אחר של צורת הקטנה. לפעמים משתמשים בו בהתנשאות אם האדם המדובר הוא מבוגר, לדוגמה: אלברטו ← אלברטיטו; חואן ← חואנחיטו או חואניטו; מרקוס ← מרקיטוס.
* אותה צורת הקטנה, המשמשת ככינוי בהתאם לכל שם, למשל: אלברטו, ארנסטו, רוברטו וכו' ← טיטוס; אנטוניו ← ניטו; דייגו ← איטו; ראמון: סיטו.
*

== ראו גם ==
* שם חיבה

==קישורים חיצוניים==

== הערות שוליים ==
 

קטגוריה:ערכים שבהם תבנית בריטניקה אינה מתאימה
קטגוריה:שמות
קטגוריה:שמות חיבה
פטריק סטרודה

פטריק סטרזודה (; נולד ב-5 בינואר 1952) הוא פקיד בכיר בממשל הצרפתי, המכהן כמנהל לשכה של נשיא צרפת, עמנואל מקרון ומייצג אותו באנדורה מתוקף מעמד הנשיא הצרפתי כנסיך-שותף של אנדורה. סטרודה עבד בעבר כראש מחלקת הביטחון של ארמון האליזה. הוא משפטן ואיש מנהל בהכשרתו.

== שנותיו הראשונות ==
סטרודה נולד ב-5 בינואר 1952 בעיר תן, או-רן, צרפת. סטרודה למד באוניברסיטת פראנש-קונטה ובאוניברסיטת שטרסבורג. והוא בעל תואר אקדמי באנגלית ובמשפטים. בשנת 1983, סיים את לימודיו בגרנד אקול הלאומי לניהול.

== קריירה ==
בין השנים 1985–1987, עבד סטרודה כראש מחלקת הביטחון של מחוז דורדון. בשנת 1992, מונה למזכ"ל הוועדה של אולימפיאדת החורף ה-16, שנערכה באלברוויל. בין השנים 1992–1994, סטרודה עבד כמזכ"ל מחוז דרום.

הוא היה ראש מחלקת הביטחון של מחוז האלפים העליונים בין השנים 2002–2004, מחוז דה-סוור ב-2005 ומחוז סבואה בין השנים 2006–2007. בין השנים 2009–2016 היה אמון על מחלקת הביטחון של המחוזות רמות הסן, קורסיקה הדרומית וברטאן.

ב-14 במאי 2017, סטרודה מונה לנציג הנסיך-שותף הצרפתי של אנדורה, עמנואל מקרון.

סטרודה הוא קצין של לגיון הכבוד ושל מסדר הכישרון החקלאי, אביר של מסדר הדקלים של האקדמאים ומפקד במסדר הכבוד הלאומי.

== קישורים חיצוניים ==

== הערות שוליים ==
 

קטגוריה:בוגרי אוניברסיטת שטרסבורג
קטגוריה:ראשי סגל בארצות הברית
קטגוריה:קצינים בלגיון הכבוד
קטגוריה:צרפתים ממוצא פולני
קטגוריה:צרפתים שנולדו ב-1952
ז'זוס לוס

ז'זוס לוס (בפורטוגזית: Jesus Luz; נולד ב-15 בינואר 1987) הוא דוגמן ברזילאי.

==ביוגרפיה==
לוס נולד בריו דה ז'ניירו. בילדותו עבד דירה לעיתים קרובות, במיוחד לאחר הפרידה של הוריו כשהיה בן חמש. ב-2005 חתם לראשונה על חוזה בסוכנות דוגמנות. ב-2006 גר במשך חצי שנה בניו יורק שם התגורר אצל דודתו ולמד אנגלית.

ב-2007 הופיע בתצוגת האופנה "Fashion Rio 2007" שנערכה בעיר הולדתו. באותה תקופה החל ללמוד משחק, וקיבל תפקיד קטן בסדרת הטלוויזיה "Pegadoras". ב-2008 הוחתם על ידי סוכנות פורד מודלס ונחשב לאחד הדוגמנים הרווחיים של הסוכנות. באותה שנה הצלם סטיבן קליין בחר בו להצטלם לצד מדונה בהופעתה במגזין "W". מיד לאחר מכן נפוצו שמועות אודות מערכת היחסים ביניהם, ובהמשך הם יצאו כזוג באופן רשמי.

ב-2009 הופיע על שער מגזין האופנה הצרפתי "L'Officiel Hommes". באותה שנה דגמן לדולצ'ה וגבאנה וצעד בשבוע האופנה במילאנו.

בעת ביקורו בישראל דגמן למותג האופנה "TNT".

הוא הופיע בקליפ לשירה של מדונה Celebration, וגם הופיע בקליפ לשיר "Caliente" של הזמרת הרומנייה אינה.

מלבד הדוגמנות הוא גם תקליטן.

==קישורים חיצוניים==

קטגוריה:דוגמנים ברזילאים
קטגוריה:תקליטנים
קטגוריה:ברזילאים שנולדו ב-1987
אלונה רודה

אלונה רודה (נולדה ב-1979) היא אמנית חזותית ישראלית, המתגוררת בברלין. עבודותיה משתמשות במגוון אמצעי ביטוי, בהם פיסול, וידאו, מיצבים וצילום.<ref name="Perlson"></ref>

== ביוגרפיה ==
רודה נולדה בנהריה למשפחה מיוצאי רומניה וגדלה בבן עמי. סיימה תואר ראשון בבצלאל בשנת 2003, והשתתפה בתוכנית חילופי סטודנטים של האקדמיה לאמנות בווינה. סיימה תואר שני בקמפוס תל אביב-יפו של בצלאל בשנת 2009, ולמדה סמסטר במחלקת הפיסול של הקולג' המלכותי לאמנות, לונדון.<ref name="Metz"></ref> רודה חיה ויוצרת בברלין. רודה מלמדת מפעם לפעם במכללת שנקר.

== יצירותיה ==
רודה מיישמת ביצירותיה את ניסיונה בעיצוב במה לתיאטרון.<ref name="Werner"></ref> היא יצרה מיצבים בקנה מידה גדול, לעיתים מיצבים המתפרשים במלואם בחלל התצוגה. היא משלבת אור, תנועה וצליל באופן שהיא מתארת כ"ביצוע ללא מבצעים".<ref></ref>

בשנת 2019 יצרה את הפרויקט "Safe and Sound" שבו היא משלבת טכנולוגיות תאורה רפלקטיביות ופלואורסצנטיות.<ref></ref><ref name=":0"></ref><ref name="Nothing is Safe"></ref>
פסל של אלונה רודה ב"בית העמודים", ARTLV08. הצילום מטושטש בשל מכונת עשן שהופעלה בחלל התצוגה.

== תערוכות ==
להלן התערוכות הבולטות של אלונה רודה.

=== תערוכות יחיד ===

=== תערוכות קבוצתיות ===
* באור הזרקורים של הלילה: החיים באדמה, מרתה הרפורד, 2019<ref></ref>
* שואוטיים, ביתן הלנה רובינשטיין לאמנות עכשווית, מוזיאון תל אביב לאמנות, 2013<ref></ref>

== פרסים ומגורים ==
רודה זכתה בפרס האמן הצעיר לשנת 2011 ממשרד התרבות והספורט הישראלי. היא גם זכתה במלגות רבות, בהן מלגות של מועצת הפיס לתרבות ולאמנות, קרן יהושע רבינוביץ לאמנויות תל אביב ומלגות אירופאיות שהעניקו לה מגורים בברלין ואפשרות להציג את יצירותיה בגלריות בעיר.

אלונה רודה מיוצגת בישראל על ידי גלריה רוזנפלד.

==קישורים חיצוניים==

== הערות שוליים ==

קטגוריה:אמני וידאו ארט ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרי האקדמיה המלכותית לאמנות הדרמה
קטגוריה:מעצבי במה ישראלים
קטגוריה:מעצבות במה ישראליות
קטגוריה:פסלים ישראלים
קטגוריה:פסלות ישראליות
קטגוריה:בוגרות האקדמיה המלכותית לאמנות הדרמה
קטגוריה:אמניות וידאו ארט ישראליות
קטגוריה:ברלין: אישים
קטגוריה:ישראלים שהיגרו לגרמניה
קטגוריה:ישראליות שהיגרו לגרמניה
קטגוריה:ישראליות שנולדו ב-1979
קטגוריה:ישראלים שנולדו ב-1979
קטגוריה:בן עמי: אישים
אוסטין היילי 3000

אוסטין היילי 3000 (באנגלית: Austin-Healey 3000) היא מכונית ספורט, פתוחה, בתצורות: רודסטר, ו-2+2 מושבים, מתוצרת יצרנית מכוניות הספורט הבריטית Austin-Healey , בבעלות חטיבת המכוניות Austin Motor Company , חברת בת של British Motor Corporation (BMC) בשיתוף (joint venture) יצרנית הרכב Donald Healey Motor Company (Healey), אשר יוצרה בין השנים 1967–1959 בבריטניה.

==ממאפייני "אוסטין היילי 3000"==
* יוצרו 13,650 יחידות
* תצורות: 2+2 מושבים, 2 מושבים רודסטר, 2+2 מושבים (גג קבוע), 2 מושבים (גג קבוע)
* מנוע בנזין קדמי 6 צילינדרים, בטור, 2,912 סמ"ק מתוצרת "British Motor Corporation" סדרה "BMC C-Series engine" 
* סוג הנעה: הנעה אחורית 4x2
* תאוצה בין 0–97 קמ"ש היא 10.9 שניות (דגם Austin-Healey 3000 Mk.I)
* תאוצה בין 0–97 קמ"ש היא 11.7 שניות (דגם "BT7 3000" עם גג קשיח הרדטופ, שנת 1960)

==דגמים==

* "Mk I BN7" - בתצורה 2 מושבים, יוצר בין השנים 1959–1961
* "Mk I BT7" - בתצורה 2+2 מושבים, יוצר בין השנים 1959–1961
* "Mk II BJ7" - יוצר בין השנים 1962–1964
* "Mk II BT7" - בתצורה 2 מושבים, יוצר בין השנים 1961–1962
* "Mk II BT7" - בתצורה 2+2 מושבים, יוצר בין השנים 1961–1962
* "Mk III BJ8" - יוצר בין השנים 1964–1967

==גלריה==
<gallery mode="packed" heights="110">
קובץ:1959 Austin Healey 3000 Rally Car 2.9 Front.jpg | "אוסטין היילי 3000", שנת 1959
קובץ:SchlossGoldeggImPongau.Ic.jpg | "אוסטין היילי 3000"
קובץ:Austin Healey 3000 VVJ 230.jpg | "אוסטין היילי 3000" בתצורה 2 מושבים
קובץ:1960 Austin Healey 3000 Mark I BT-7 (4586385575) (cropped).jpg | "אוסטין היילי 3000" שנת 1960 בתצורה 2+2 מושבים
קובץ:1967 Austin Healey 3000 Mk III DSCN1610.jpg | "אוסטין היילי 3000", שנת 1967 - מבט לתא הנהג ולוח מחוונים
קובץ:DSC02342 (27753510740).jpg | "אוסטין היילי 3000"
קובץ:1967 Austin Healey 3000 Mk III DSCN1613.jpg | מבט למושבים בתצורה 2+2 לדגם "אוסטין היילי 3000", שנת 1967
קובץ:Car in Fleurey, Burgundy.jpg | "אוסטין היילי 3000" - עם גג קבוע
קובץ:Bonhams - The Paris Sale 2012 - Austin-Healey 3000 MkII 'specification rallye' - 1962 - 005.jpg | "אוסטין היילי 3000", שנת 1962 - עם גג קבוע
קובץ:Bonhams - The Paris Sale 2012 - Austin-Healey 3000 MkII 'specification rallye' - 1962 - 001.jpg | "אוסטין היילי 3000", שנת 1962 - עם גג קבוע
</gallery>

==ראו גם==
* אוסטין היילי 6–100

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:כלי רכב שהושקו ב-1959
קטגוריה:מכוניות בריטיות
היילי 3000
קטגוריה:רכבי BMC
שלגיה ושבעת הגמדים (סרט, 1955)

שלגיה ושבעת הגמדים (בגרמנית: Schneewittchen und die 7 Zwerge) הוא סרט גרמני משנת 1955, המבוסס על אגדה בעלת אותו שם מאת האחים גרים.

== עלילה ==
היה היה פעם בממלכה המלכה ילדה בת וקראה לה שלגייה, אך בעת הלידה המלכה הלכה לעולמה, שנים לאחר מכן נישא המלך לאישה אחרת, אשתו החדשה הייתה יפה אך בעלת לב אבן.

המלכה החדשה למדה קסמים ועסקה בכישוף, מדי יום היא שאלה את ראי הקסמים שלה את השאלה: "ראי, ראי שעל הקיר, מי הכי יפה מכולן?", אחרי שנים חשף הראי ששלגייה גדלה ונהייתה ליפה מכולן, אחרי כן המלכה הרגה את המלך והחלה לאלץ את שלגייה לשמש כשפחה והעבידה אותה בעבודות ניקיון. זמן קצר לאחר מכן נסיך ממדינה שכנה ושומע את שלגייה שרה בגינת הארמון, הוא מטפס על חומות הארמון על מנת לראות אותה ומתאהב בה, המלכה שומעת אותם. היא מגלה שללב של שלגיה יש סגולות היכולות לגרום לה להישאר יפה וצעירה לנצח. היא פוקדת על ראש משמר הארמון להתחזות לצייד, לקחת את שלגייה ליער ולהרוג אותה. כהוכחה שאכן ביצע זאת היא מצווה עליו להביא לה את לבה של שלגייה ואת בגדייה המוכתמים בדם. הוא חש סלידה מפקודה זאת אך עם זאת הוא לוקח את שלגייה ליער שם היא הולכת לקטוף פרחים. כשהוא שולף את חרבו הוא מרגיש שאינו מסוגל לבצע זאת. הוא מתחנן למחילתה של שלגייה והשניים מתכננים את זיוף מותה. היא בורחת למעמקי היער והוא מחזיר למלכה לב של אנטילופה במקום במסווה של ליבה של שלגייה. כשהיא ביער שלגייה מרגישה עייפה ותשושה והחיות היער מובילות אותה לבקתת עץ קטנה, היא מגלה שהדלת בה אינה נעולה והיא נכנסת פנימה. כל הפריטים בבקתה קטנים במיוחד והיא מניחה שגרים בה ילדים קטנים. היא מנקה ומסדרת את הבית.

היא עולה במעלה הבקתה ומגלה שבע מיטות קטנות ועליהן שבעה שמות מגולפים עליהן: דוק, רגזני, עליזי, ישנוני, ביישני, אפצ'י ושטיא. שלגייה נופלת לשנתה מעל שבעת המיטות ונרדמת. במכרה יהלומים המרוחק מספר קילומטרים מהבקתה עובדים הגמדים המתגוררים בה. כשהם חוזרים הביתה מהעבודה שטיא הוא הראשון שעולה למעלה ורואה את שלגייה במיטות. הגמדים מוקסמים מיופיה. אחרי כן שלגייה מתעוררת ומספרת להם את סיפורה. הגמדים מעוניינים לתת לשלגייה להישאר לגור בביתם מלבד זעפני שמביע עוינות. כשהגמדים רואים ששלגייה יודעת לבשל הם משתכנעים שהם מעוניינים שהיא תישאר. באותו לילה הם עורכים מסיבה לכבוד שלגייה. כשהמלכה מדברת עם הראי שלה נחשף בפניה כי שלגייה ישנה בחיים וחיה עם שבעת הגמדים. במעבדה המכושפת השלה המלכה מכינה שיקוי שהופך אותה למכשפה זקנה. המכשפה מרעילה תפוח ונוסעת לבקתת הגמדים. המלכה בתחפושת מביאה לשלגייה תפוח בטענה שהגמדים הזמינו אותו. כששלגייה לא מעוניינת לטעום מן התפוח היא חותכת אותו לשתיים ומביאה לשלגייה את החלק האדום, לאחר שהיא נוגסת מן התפוח היא נופלת על הקרקע כמתה, הגמדים שמים אותה בארון זכוכית, הנסיך מבקש מן הגמדים לקחת ארון הזכוכית לטירה שלו והגמדים מסכימים, כאחד הגמדים נופל שלגייה מתעוררת, הנסיך מציע לה נישואים והם מתחתנים ביער.

== קישורים חיצוניים ==

קטגוריה:סרטים גרמניים
קטגוריה:סרטים מבוססי שלגיה ושבעת הגמדים
קטגוריה:סרטי 1955
ג'אנדי נלסון

ג'אנדי נלסון (באנגלית: Jandy Nelson; נולדה ב-25 בנובמבר 1965) היא סופרת ילדים ונוער אמריקאית.

== ביוגרפיה ==
ג'אנדי נלסון נולדה וגדלה בניו יורק. היא סיימה לימודים באוניברסיטת קורנל ובהמשך עשתה תואר שני באוניברסיטת בראון.

לפני תחילת קריירה כסופרת ג'אנדי נלסון עבדה כסוכנת ספרות ב Manus & Associates Literary Agency במשך 13 שנים.

ספרה "The Sky Is Everywhere" פורסם בשנת 2010 והוא מתאר ילדה בת 17 שצריכה להתמודד עם פטירת אחותה. הספר זכה להצלחה ועד לשנת 2015 יצאה לאור ב-20 ארצות.

ספרה השני "אתן לך את השמש" יצאה לאור בשנת 2014. הוא נכלל ברשימת רבי-המכר של הניו יורק טיימס וזכה במספר פרסים ספרותיים נוספים. תוך זמן קצר הוא יצאה לאור ב-25 ארצות וזכויות הסרטה נקנו על ידי אחים וורנר. ב-2018, הספר תורגם לעברית על ידי כנרת זמורה-ביתן דביר. 

==קישורים חיצוניים==

* 
*[https://www.theguardian.com/childrens-books-site/2015/may/01/jandy-nelson-ill-give-you-the-sun-interview]

קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות אוניברסיטת קורנל
קטגוריה:בוגרי אוניברסיטת קורנל
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:נשים זוכות פרסים
קטגוריה:אמריקאים שנולדו ב-1965
קטגוריה:אמריקאיות שנולדו ב-1965
אודי טופלברג

אודי טופלברג (28 במרץ 1960 – 23 באפריל 2007) היה מלחין, כותב, גיטריסט וזמר ישראלי.

טופלברג היה בוגר המחזור הראשון של בית הספר למוזיקה רימון, יחד עם אתי אנקרי, תמיר קליסקי, אבי אגבבה ושמוליק נויפלד.

== חייו האישיים ==
בצעירותו החל טופלברג לנגן בגיטרה חשמלית ולאחר שחלה במחלת ניוון שרירים, הנגינה בה הפכה עבורו לבלתי אפשרית, והוא עבר לנגן בגיטרת בס.

טופלברג חזר בתשובה ולמד בישיבת "נתיבות עולם" בבני ברק.

מצבו הבריאותי הידרדר, ובשנת 2007 הלך לעולמו לאחר מאבק קשה במחלתו.

== יצירתו ==
אלבומו הראשון והיחיד של טופלברג היה אלבום רוק בשם "מים" שיצא בשנת 2000. הוא כתב ושר את 11 שירי האלבום, שהופקו והולחנו בידי אסף פינקל.

השתתפו באלבום נגנים רבים, בין היתר מיכה מיכאלי, אסף מרוז, אביב ברק, ז'אן פול זימבריס, מיקי שביב ואייל גלזנר.

האלבום יצא בחברת תקליטים נענע דיסק.

==קישורים חיצוניים==
* 

== הערות שוליים ==

קטגוריה:זמרים השרים בעברית
קטגוריה:זמרים ישראלים
קטגוריה:אמנים ישראלים שחזרו בתשובה
קטגוריה:בוגרי רימון בית ספר למוסיקה
קטגוריה:אישים הקבורים בבית הקברות ירקון
קטגוריה:חולי ALS ישראלים
קטגוריה:ישראלים שנולדו ב-1960
קטגוריה:ישראלים שנפטרו ב-2007
יניב רותם

יניב רותם הוא קצין צה"ל בדרגת תת-אלוף שכיהן כראש יחידת המחקר והפיתוח (מו"פ) במפא"ת.

== ביוגרפיה ==
רותם, יליד פתח תקווה, בן ליצחק ומיכאלה, התגייס לצה"ל ב-1991 במסגרת העתודה האקדמית. שירת במגוון תפקידי שדה ומטה בתחום הלוחמה האלקטרונית בחיל האוויר. בשנת 2005 עבר למפא"ת וביצע מספר תפקידים, ביניהם ראש ענף לוחמה אלקטרונית, ראש מחלקת מערכות ביחידת המו"פ וראש מחלקת שכבה נמוכה במנהלת חומה. בשנת 2018 קודם לדרגת תת-אלוף ומונה לראש חטיבת המחקר והפיתוח במפא"ת.

בעל תואר ראשון בהנדסת חשמל מאוניברסיטת תל אביב, תואר שני במנהל עסקים מאוניברסיטת תל אביב, תואר שני בהנדסת חשמל מאוניברסיטת תל אביב ותואר שני במדע המדינה וביטחון לאומי מהמכללה לביטחון לאומי.

נשוי לחן (רואת חשבון) ולהם שלוש בנות.

== קישורים חיצוניים ==

* 
* 
* [https://www.mod.gov.il/Defence-and-Security/articles/Pages/8.1.20.aspx מפא"ת חושף: פריצת דרך בפיתוח לייזר רב-עוצמה], באתר משרד הביטחון
*
*ֿ
*
* 
*
* 
*
* 
*
*
* אבי בליזובסקי, “[https://chiportal.co.il/ראש-מופ-במפאת-תאל-יניב-רותם-בסיליקון/ ראש מו”פ במפא”ת תא”ל יניב רותם בסיליקון קלאב: “מערכת הביטחון לוקחת מוצרים שפותחו באזרחות ועושה להם התאמה * שני הצדדים מרוויחים”], באתר Chiportal
*

קטגוריה:ויקיפדיה: ערכים של משתמשים חדשים
קטגוריה:חיילי מפא"ת
קטגוריה:תתי-אלופים בצה"ל
קטגוריה:בוגרי אוניברסיטת תל אביב
קטגוריה:בוגרי העתודה האקדמית
קטגוריה:חיילי חיל האוויר הישראלי
קטגוריה:ישראלים שנולדו במאה ה-20
קטגוריה:פתח תקווה: אישים
הארכיון הקווירי האירי

הארכיון הקווירי האירי (באנגלית: Irish Queer Archive; באירית: Cartlann Aerach na hÉireann; בראשי תיבות: IQA) הוא ארכיון באירלנד, שמכיל אוסף מקיף של חומרים שקשורים לספרות להט"ב, ללימודים קווירים ולתרבות להט"ב באירלנד. הארכיון התחיל לפעול מ-2008, בעזרת תרומות מהספרייה הלאומית של אירלנד.

בין חומרי הארכיון, נמצאים גזרי עיתונים מסוף שנות ה-60 של המאה ה-20, כתבי עת וגליונות להט"בים שפורסמו מ-1974, ואוסף של תמונות, סרטי וידאו, עלונים, כרזות ותגים.

== ראו גם ==
* ארכיון הסרטים במינכן

== קישורים חיצוניים ==
* 

* [https://web.archive.org/web/20090201033324/http://www.nlgf.ie/ הפדרציה הלאומית לגייז ולסביות]

קטגוריה:אירלנד: היסטוריה
קטגוריה:להט"ב: היסטוריה
קטגוריה:דבלין: מוזיאונים
קטגוריה:ארכיונים
מרסה ברדראן

מרסה ברדראן (באנגלית: Mehrsa Baradaran; נולדה ב-3 באפריל 1978) היא פרופסור למשפטים אמריקאית, המתמחה ב באוניברסיטת קליפורניה באירווין. חיברה שני ספרים שזכו לסיקור תקשורתי רב בארצות הברית ובמדינות נוספות.

==קורות חייה==
ברדראן נולדה בשנת 1978 באורמיה, איראן, למשפחה מורמונית, והיגרה לארצות הברית עם משפחתה בשנת 1986 לאחר שמשפחתה סבלה מרדיפה דתית. סיימה תואר ראשון במשפטים בהצטיינות באוניברסיטת בריגהאם יאנג, ותואר דוקטור למשפטים באוניברסיטת ניו יורק. הייתה עמיתת מחקר אקדמי בבית הספר למשפטים באוניברסיטת ניו יורק.

ברדראן הייתה מרצה לרגולציה בנקאית, דיני קניין ודיני מינהל בבית הספר למשפטים של אוניברסיטת בריגהאם יאנג. לאחר מכן עבדה במשרד עורכי דין בניו יורק.

בשנת 2012 הצטרפה לסגל הפקולטה למשפטים באוניברסיטת ג'ורג'יה ולימדה דיני חוזים ודיני בנקאות. בכתבת דיוקן בהפינגטון פוסט נאמר שהיא חלק מקבוצת נשים מורמוניות הפעילות בנושאי זכויות האדם ויוצאות נגד גזענות, קולוניאליזם וניצול כלכלי. תחומי המחקר שלה מתמקדים באי-שוויון כלכלי וגזעי.

ביולי 2020 מונתה לתפקיד המשנה לדיקן האוניברסיטה לענייני שוויון, גיוון והכלה.

בנובמבר 2020 נמנתה ברדראן על צוות היועצים של נשיא ארצות הברית ג'ו ביידן בנושאים הקשורים למחלקת האוצר של ארצות הברית ולפדרל ריזרב. שמה הוזכר בין המועמדים לתפקידים הקשורים לרגולציה על בנקים.

==ספריה==
ספרה הראשון של ברדראן "How the Other Half Banks: Exclusion, Exploitation, and the Threat to Democracy" ("בנקאות לחצי השני של האוכלוסייה: הרחקה, ניצול ואיום על הדמוקרטיה") זכה לסיקור תקשורתי נרחב בארצות הברית ומחוצה לה. בספר היא מתארת כיצד העלות הגבוהה של שירותי הבנקאות בארצות הברית מקשה על השכבות החלשות, ומציעה לאפשר מתן שירותי בנקאות בחינם בסניפי הדואר (בדומה לבנק הדואר בישראל), שירות שהיה קיים בארצות הברית עד 1967.

על ספר זה הייתה מועמדת לפרס פוליצר.

ספרה השני, "The Color of Money: Black Banking and the Racial Wealth Gap" ("צבע הכסף: בנקים שחורים ופער ההון הגזעי") ראה אור בשנת 2017 בהוצאת אוניברסיטת הרווארד.

הספר סוקר את אי-השוויון הכלכלי כלפי שחורים בארצות הברית, החל מהצהרת האמנציפציה בשנת 1863 ועד היום. בספר היא מסבירה כיצד האפליה הגזענית בתחומי הדיור ומדיניות האשראי יצרו "מלכודת כלכלית בלתי-נמנעת עבור הקהילות השחורות והמערכת הבנקאית שלהן". על פי ברדראן, אפליה מוסדית בארצות הברית מנעה מהמערכת הבנקאית לסייע בצמיחה של קהילות שחורות ובמימון פרויקטים בקהילה.

בהשפעת ספר זה הודיעה חברת נטפליקס ביולי 2020 על הענקת תמיכה בגובה 100 מיליון דולר למוסדות פיננסיים וארגונים המסייעים לקהילות שחורות בארצות הברית.

==חיים אישיים==
בראיון לסלייט בשנת 2017 סיפרה ברדראן על ההגירה מאיראן לארצות הברית, וביקרה את הצו הנשיאותי של דונלד טראמפ המגביל כניסת אזרחים ממדינות מוסלמיות לארצות הברית.

אחותה שימה מתגוררת בסולט לייק סיטי, ואף היא פרופסור למשפטים. ברדראן נשואה ואם לשלוש בנות.

==קישורים חיצוניים==

* 

==הערות שוליים==

קטגוריה:כלכלניות אמריקאיות
קטגוריה:כלכלנים אמריקאים
קטגוריה:אמריקאים ממוצא איראני
קטגוריה:משפטניות אמריקאיות
קטגוריה:מורמונים
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
סטירית פקוחה

סָטִירִית פְּקוּחָה (שם מדעי: Maniola telmessia) הוא מין של פרפר ממשפחת הנימפיתיים, הנפוץ בחלק המזרחי של המזרח התיכון מאיראן וטורקיה עד לישראל בה הוא נפוץ בכל האזור הים תיכוני. הפרפר מגיח מהגולם בין החודשים אפריל עד מאי ולקראת יוני הוא נכנס לתרדמת קיץ עד לספטמבר ואז אפשר לראותו עד אוקטובר.

== מאפיינים ==
מוטת הכנפיים של המין היא 50 מילימטרים. הזכר קטן מהנקבה וכהה ממנה ובמקרים רבים יש לו בצידה התחתון של הכנף האחורית ארבע עיניים קטנות שלא נמצאות בכנפיים של הנקבה. לזכר פס כהה במרכז הכנף הקדמית המשמש להפרשת פרומון ריחני שמזמין את הנקבה להזדווגות. הנקודות שבכנף הקדמית בעלות נקודה לבנה המקנה צורת עין ומכאן שמו.

=== רבייה ===
בחודשים ספטמבר עד אוקטובר הנקבה מטילה ביצים בצורת חרוט שקודקודן מעוגל, על דגניים שונים. צבע הביצים ירקרק. מן הביצה בוקע זחל שצבעו ירקרק. הזחל בעל ראש כהה ושעיר. קצה גופו מסתיים בזנב ממוזלג. הזחל עובר בחורף דיאפאוזה וחוזר לפעילות באביב והזחל פעיל בעיקר בלילה. בהגיעו לגודל 30 מילימטרים הזחל מתגלם על הצמח קרוב לאדמה. הגולם ירוק בהיר וגודלו 20 מילימטרים. תקופת ההתגלמות כשלושה שבועות. המין מקים דור אחד בשנה.

== קישורים חיצוניים ==

== הערות שוליים ==

קטגוריה:נימפיתיים
קטגוריה:ארץ ישראל: פרפראים
קטגוריה:אירופה: חרקים
קטגוריה:בעלי חיים שתוארו ב-1847
Noto (גופן)

Noto (נוטו) הוא גופן של גוגל, המיועד לשימוש בכמה שיותר שפות שונות. גופן noto כולל בסך הכל יותר מ־60,000 תווים. נכון ליולי 2014, 96 גופנים כבר היו זמינים להורדה. הוא מכיל גם אמוג'ים. סמלים אלה משמשים שרתים רבים של גוגל.

השם נוטו הוא למעשה "No Tofu", כאשר "טופו" הוא הכינוי שניתן למלבנים הריקים שמופיעים בגופנים מסוימים כאשר משתמשים בשפה שאינה נתמכת בהם.

הגופן שוחרר תחת רישיון אפאצ'י ורישיון SIL Open Font, המאפשר שימוש חופשי בגופן.

noto תוכננה לתמוך בכל הכתבים על פי תקן Unicode כדי להשיג הרמוניה ויזואלית גלויה בין שפות / כתבים מרובים. למשל, כמו ש Open Sans בא מהגופן Droid.

באפריל 2021 עבר הגופן עדכון, ועלתה גרסה חדשה לעברית, שעיצב בן נתן, והיא בשימוש במוצרי גוגל כגון המפות ולוח השנה. הגרסאות העבריות של Noto כוללות גרסת סריף, גרסת סנס סריף, וגרסת כתב רש"י.

== קישורים חיצוניים ==

* 
* [https://fonts.google.com/noto גופני Noto] (להורדה) 
* [https://github.com/googlefonts/noto-fonts Noto ב-Github] 

==הערות שוליים==

קטגוריה:קרן התוכנה אפאצ'י
קטגוריה:גופני כתב לטיני
IAR

IAR מערכות היא חברת תוכנת מחשבים שוודית, המתמחה בכלי פיתוח למערכות משובצות. IAR מערכות הוקמה בשנת 1983 והיא רשומה ב-NASDAQ OMX בסטוקהולם. "IAR" הוא ראשי תיבות של: Ingenjörsfirman Anders Rundgren, שפירושו אנדרס רונדגרן הנדסה.<ref>http://www.iar.com/en/About/Company-overview/History/How-it-all-started/</ref>

IAR מפתחת מהדרים, מנפי שגיאות ל-C ו-C++, וכלים אחרים לפיתוח ודיבוג קושחה עבור מעבדי 8, 16, ו-32-bit. החברה החלה את דרכה בשוק 8 הביט, ועברה לשוק 32 הביטים המתרחב, במיוחד בשוק המיקרו-בקרים של 32 ביט.

מטה IAR נמצא באופסלה שבשוודיה, ומונה מעל 200 עובדים. החברה פועלת עם חברות בנות בגרמניה, צרפת, יפן, קוריאה הדרומית, סין, ארצות הברית ובריטניה ומגיעה לשאר העולם באמצעות מפיצים. מערכות IAR היא חברת בת של הגוף הניהולי "IAR Systems Group".

== מוצרים ==
* IAR Embedded Workbench - סביבת פיתוח הכוללת מהדר C / C++, כלי ניתוח קוד C-STAT ו-C-RUN, כלי אבטחה C-Trust ו-Embedded Trust וניתוח ואיתור ובדיקות
* Functional Safety Certification
* Visual State - כלי תכנון לפיתוח מערכות תכנות מונעות אירועים המבוססות על פרדיגמת מכונות מצבים. IAR Visual State מציג למפתח את קבוצת המשנה של מכונת המצבים של UML לייצור קוד C / C++. על ידי הגבלת יכולות התכנון למכונות מצבים ניתן להשתמש בבדיקת מודלים רשמית כדי למצוא ולסמן שדות לא רצויים כמו מבוי סתום וחלקים בלתי נגישים של התכנון. הוא לא עורך UML מלא.
* ערכת IAR KickStart - סדרת סביבות הערכת תוכנה וחומרה המבוססות על מיקרו-בקרים שונים.

תאימות לתקני ISO / ANSI C: (נכון למרץ 2017)<ref name="standards">[https://www.iar.com/iar-embedded-workbench/completely-integrated-development-tools/language-standards/ Embedded Workbench language standards; IAR.]</ref><ref name="PR-20170314">[https://www.iar.com/about-us/newsroom/press/?releaseId=2490523 IAR Systems delivers major update of ARM development tools (v8.10); IAR Systems; March 14, 2017.]</ref>
* ANSI X3.159-1989 (מכונה C89).
* ISO / IEC 9899: 1990 (מכונה C89 או C90) כולל כל התיקונים והתוספות הטכניות.
* ISO / IEC 9899: 1999 (מכונה C99) כולל עד לתיקון טכני מס '3.
* ISO / IEC 9899: 2011 (מכונה C11). (זמין לראשונה בכלים ARM v8.10)
* ISO / IEC 9899: 2018 (מכונה C18). (זמין לראשונה בכלים ARM v8.40)<ref>[https://netstorage.iar.com/SuppDB/Public/UPDINFO/013857/arm/doc/infocenter/readme.ENU.html Embedded Workbench for ARM version 8.40.1]</ref>

תאימות לתקני ISO / ANSI C ++: (נכון למרץ 2017)
* ISO / IEC 14882: 2003 (מכונה C ++ 03).
* ISO / IEC 14882: 2014 (מכונה C ++ 14). (זמין לראשונה בכלים ARM v8.10)
* ISO / IEC 14882: 2017 (מכונה C ++ 17). (זמין לראשונה בכלים ARM v8.30) <ref>[http://supp.iar.com/FilesPublic/UPDINFO/013240/arm/doc/infocenter/readme.ENU.html IAR Embedded Workbench for ARM version 8.30.1]</ref>

תאימות ל-C ++ Embedded: (נכון לפברואר 2015)
* C ++ כמוגדר על ידי ISO / IEC 14882: 2003.
* Embedded C ++ (EC ++) כהגדרתה של טיוטת הוועדה הטכנית Embedded C ++, גרסה WP-AM-0003, 13 באוקטובר 1999.
* Embedded C ++ מורחב, מוגדר על ידי IAR Systems.

כלל בדיקת התאמה של MISRA C:
* MISRA C : 2004
* MISRA C: תיקון 1 לשנת 2012
* MISRA C ++: 2008

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אופסלה
קטגוריה:חברות תוכנה שוודיות
תקלה בירח הדבש

תקלה בירח הדבש (באנגלית: The Family Way) הוא סרט קולנוע בריטי מסוגת דרמה קומית משנת 1966, בבימויו של רוי בולטינג, עם היילי מילס, הייוול בנט וג'ון מילס בתפקידים הראשיים.

התסריט מבוסס על המחזה "All in Good Time" של ביל נוטון (1963) שנכתב בעקבות המחזה שלו בטלוויזיה "Honeymoon Postponed " (1961).

היילי מילס מופיעה בסרט בקטע עירום קצר ולפיכך הגבילה המועצה לביקורת סרטים ומחזות את הצפייה בו רק מגיל 13.

הסרט הצליח מאוד בבריטניה ובמהלכו התיידדו היילי מילס ורוי בולטין אף על פי שהיה נשוי ומבוגר ממנה ב-33 שנים. הם התחתנו ב-1971 והתגרשו ב-1977.

ג'ון מילס זכה בפרס השחקן הטוב ביותר בפסטיבל הקולנוע בסן סבסטיאן.

צילומי החוץ נעשו בולטון בלנקשייר.

==תקציר העלילה==
ג'ני פייפר (היילי מילס) וארתור פיטון (הייוול בנט) הם זוג צעירים שעומדים להתחתן. ארתור הוא מקרין סרטים וג'ני עובדת בחנות תקליטים. לא היה להם כל מגע מיני לפני החתונה וג'ני בתולה. הם קונים זוג כרטיסים לירח דבש במיורקה.

לאחר הטקס בכנסייה מגיעים האורחים לבית פיטון ומרבים בשתיית אלכוהול ובשירה, בעיקר האב עזרא פיטון (ג'ון מילס). ג'ו תומפסון (בארי פוסטר) מתגנב לחדר של הזוג ומשחרר את ברגי המיטה.

לאחר שהאורחים עוזבים עולה הזוג לחדר, ארתור עצבני וכאשר הוא מנסה לקיים יחסים המיטה מתפרקת וג'ני צוחקת וארתור לא מסוגל לממש את הנישואים. בנוסף לזה מתברר שהסוכן שמכר להם כרטיסים פשט את הרגל וברח והם נאלצים לוותר על ירח הדבש.

המצב ממשיך במשך שבועות וג'ני עדיין בתולה ההורים מבחינים שמשהו לא תקין. אחיו של ארתור, ג'פרי (מארי הד) יותר נמרץ ממנו ומנסה להתחיל עם ג'ני אך היא מתנגדת. עזרא פיטון לא אוהב את התכונות הרכות של ארתור שמעדיף מוזיקה קלאסית ואמנות וחושב שהוא "נשי".

לבסוף מגלה ג'ני את המצב לאימה ושני זוגות ההורים מטקסים עיצה מה לעשות.

ארתור מחליט ללכת ליועצת נישואים אך זה מתגלה בעיירה והשמועה פורחת כאש בשדה קוצים. ג'ני מבקשת עצה מדוד פרד (וילפרד פיקלס) אך גם זה לא עוזר. כאשר ג'ון תומפסון מתגרה בארתור ואומר שהוא מוכן לעשות לו טובה ולהתחלף אתו במיטה עם ג'ני, הם רבים וארתור מכה אותו מכות נמרצות. הקטטה נגמרת כאשר אשתו של ג'ו מפרידה ביניהם ומזכירה לבעלה כי גם אצלם החלבן ממלא לפעמים את תפקידו.

ארתור חוזר הביתה נסער ומתחיל לארוז. ג'ני מגיעה ומנסה לשכנע אותו לא לעזוב. הם רבים ואז כל העכבות נעלמות וארתור מסוגל לממש את נישואיו. לבסוף מבטיח להם עזרא לעזור בקניית בית והם מקבלים החזר על הכרטיסים ששילמו ויוצאים בשמחה לירח דבש מאוחר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|היילי מילס
|ג'ני פייפר/פיטון
|
|-
|הייוול בנט
|ארתור פיטון
|
|-
|ג'ון מילס
|עזרא פיטון
|אבא של ארתור
|-
|מרג'ורי רודס
|לוסי פיטון
|אמא של ארתור
|-
|מארי הד
|ג'פרי פיטון
|אח של ארתור
|-
|אווריל אנגרס
|ליז פייפר
|אמא של ג'ני
|-
|ג'ון קומר
|לסלי פייפר
|אבא של ג'ני
|-
|בארי פוסטר
|ג'ו תומפסון
|הבוס של ארתור
|-
|ליז פרייזר
|מולי תומפסון
|אשתו של ג'ו
|-
|וילפרד פיקלס
|הדוד פרד
|דוד של ג'ני
|}

==קישורים חיצוניים==

* [https://www.youtube.com/watch?v=p2azcOdkRbU קדימון לתקלה בירח הדבש], באתר יוטיוב
* [https://www.tcm.com/tcmdb/title/74526/the-family-way#overview תקלה בירח הדבש], באתר TCM
* [https://www.youtube.com/watch?v=mu5WfLPH3JM סצנת החלבן], באתר יוטיוב
* [https://www.youtube.com/watch?v=qQhTG9Tkmjw נעימת הנושא של תקלה בירח הדבש], באתר יוטיוב

==הערות שוליים==

קטגוריה:סרטי 1966
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי דרמה קומית
טירופטי

מקדש ונקטסווארה בעיר טירופטי.
טירופטי היא עיר במחוז צ'יטור של המדינה אנדרה פראדש שבדרום הודו. העיר ממוקמת 750 ק"מ דרומית מערבית לבירה המחוזית ויסאקפאטנם, העיר הגדולה במדינה. טירופטי ממוקמת בין שתי ערים חשובות בדרום הודו, 133 ק"מ צפונית מערבית לצ'נאי שבמדינת טאמיל נאדו, ו-250 ק"מ ממזרח לבנגלור שבמדינת קרנאטקה. בסמיכות לעיר, על גבעת טירומלה, שוכן מקדש ונקטסווארה (तिरुपति वेंकटेश्वर मन्दिर) ההינדי, המכונה "הבירה הרוחנית של אנדרה פרדש".

== מקדש ונקטסווארה ==
את מקדש וונקטסווארה הקדוש לדת ההינדית ושוכן על גבעת טירומלה הסמוכה לעיר, פוקדים עשרות אלפי אנשים מדי יום, ועשרות מיליוני אנשים בשנה. אתר זה נמנה בין האתרים המתויירים ביותר בהודו. 

רבים מהפוקדים את המקדש נוהגים לנדור נדרים שונים לכבוד האליל וישנו שפסלו שוכן במקדש זה. הנדרים הנפוצים הם: צומות, טיפוס במעלה גבעת טירומלה, גילוח השיער, ונדרים נוספים. 

=== פולמוס הפאות ===
בשנת התשס"ד, 2004, התעורר פולמוס נרחב בקרב חלקים בציבור החרדי בישראל, סביב כשרותן של פאות נוכריות המיוצרות משיער שבחלקו מיובא מהמקדש בטירומלה. יש פוסקים שאסרו את השימוש בפאות אלו בטענה שזו תקרובת עבודה זרה שאסורה בהנאה, ויש שהתירו משום שאין מדובר בתקרובת אלא במעשה סמלי של הכנעה לפני האליל, ומטעמים נוספים.

== קישורים חיצוניים ==

* [https://iw.sacredsites.com/אסיה/הודו/טירומלה.html עלייה לרגל עולמית למקדש בטירומלה]
*יותם יעקבסון, [https://www.masa.co.il/article/מהודו-למאה-שערים-שערה-בכוס-צאי/ מהודו למאה שערים: סערה בכוס צ'אי], באתר מסע אחר
* 

קטגוריה:אנדרה פרדש: ערים
קטגוריה:הינדואיזם
קטגוריה:הודו: ערים
לוי רחמני

לוי יצחק רחמני (7 במרץ 1931 – 19 ביוני 2020) היה יו"ר, מנכ"ל ומייסד איילון חברה לביטוח וקבוצת איילון אחזקות בע"מ.

==ביוגרפיה==
לוי יצחק נולד ב-1931 בירושלים לשלמה זלמן רחמני-דרברמדיקר, דור שביעי לרבי לוי יצחק מברדיצ'ב. היה נשוי ליהודית בתו של אברהם אלטשולר. טרם הקמת המדינה לחם בארגון ההגנה.

ב-1 בספטמבר 1951 עבר לתל אביב, והקים בה סניף לסוכנות הביטוח של אביו שעמד בראש הסניף הישראלי של NZI מאז 1949.

ב-1976 הקים בבעלות משותפת עם NZI, את איילון חברה לביטוח. באפריל 1986, רכש מ-NZI את חלקה בחברה. לאחר הנפקת החברה בבורסה, היה בעל השליטה בחברה באמצעות איילון אחזקות בע"מ.

רחמני תרם לעמותות רבות, בין היתר, תרם ב-2004 אמבולנס לרפואה ושמחה. כמו כן, הקים את הקתדרה לחקר החסידות על שם רבי לוי יצחק מברדיצ'ב.

בשנת 2014 קיבל תואר ד"ר לשם כבוד מאת אוניברסיטת בר-אילן על תרומתו לכלכלת ישראל<ref></ref>.

==קישורים חיצוניים==
* 
==הערות שוליים==

קטגוריה:אנשי עסקים ישראלים
קטגוריה:תל אביב-יפו: אישים
קטגוריה:מנכ"לים ישראלים
קטגוריה:נדבנים ישראלים
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:לוחמי ההגנה
קטגוריה:אנשי היישוב ילידי הארץ
קטגוריה:יזמים ישראלים
קטגוריה:ישראלים שנולדו ב-1931
קטגוריה:ישראלים שנפטרו ב-2020
וילמה בק

וילמה בק (בהונגרית: Beck Vilma; הונגריה, 1810 – ברמינגהאם, אנגליה, 1851) הייתה מרגלת וסופרת יהודייה-הונגרייה.

== ביוגרפיה ==
וילמה בק
וילמה בק נולדה במשפחה יהודית למשפחת הורצקי. היא באה ממשפחת אצולה שהיו בבעלותה אחוזות בניטרה. שמה המקורי היה וילמה הורצקי ואחר בעלה וילמה בק.<ref>Beck Vilma báróné (Halász Sándor felsőbb leányiskolái tanár levele a szerkesztőségnek) Budapesti Hírlap, 1901. XXI. évf. 72. szám. 191.oldal</ref> היא הייתה ידועה בשם ראקידולה (Racidula) במלחמת העצמאות ההונגרית שמוכרת בשם: מהפכת 1848 בהונגריה של 1848–1849, כאשר שימשה כמרגלת עבור ההונגרים - אך גם עבור ההנהגה הצבאית האוסטרית.<ref>Holch Gábor - Vajna Tamás: Az igazi Trebitsch? Magyar kalandorok anno. HVG 2009. május 16. 37-38.</ref> מאוחר יותר לקחה את שם בעלה (שלא היה ברון) כברונית וילמה בק.

לאחר כניעת צבא המהפיכה ההונגרי בוילאגוש (Világosi fegyverletétel), היגרה מהונגריה והתיישבה בלונדון. היא שירתה גם במשטרה החשאית האנגלית, אך נעצרה בגין פעולות הסחטנות שלה ונפטרה בכלא בשנת 1851.

== עבודותיה ==
* Personal adventures during the late war of independence in Hungary, London, 1850. לונדון, 1850. שני כרכים. (הברונית בק וילמה. באנגלית)
* Memoiren einer Dame während des letzten Unabhängigkeitskrieges in Ungarn (בגרמנית) לונדון, 1851.
* תרגום הספר לצרפתית פורסם על ידי ה- Constitutionel הפריזאי בין התאריכים 18 בפברואר עד 14 במרץ 1851.<ref>Azt állították többen, hogy a nevezett munkát nem ő írta, sőt Smith Tolmin angol államügyész ismerte a szerző nevét is</ref>
* זיכרונותיה של גברת במלחמת העצמאות ההונגרית בשנים 1848–1849, מישקולץ, 1901. תורגם להונגרית על ידי: שאנדור הלאס)

== לקריאה נוספת ==
* יוז'ף סיניאי: [http://mek.oszk.hu/03600/03630/html/b/b01326.htm חייהם ויצירותיהם של סופרים הונגרים.]
* לקסיקון יהודי הונגרי. 1929. [http://mek.oszk.hu/04000/04093/html/szocikk/10470.htm קישור מקוון]
* [http://www.kislexikon.hu/beck_vilma.html הלֵקסִיקוֹן] [http://www.kislexikon.hu/beck_vilma.html ההונגרי הקטן]
* [http://www.titoktan.hu/_raktar/rejtettek/Kemtort10.htm מרגלים במלחמת העצמאות ההונגרית בשנת 1848/49] מודיעין וריגול בשירות הלוחמה הונגרית.
* טמאש ט. דינש: פרקים מההיסטוריה של ההצפנה והריגול.

==קישורים חיצוניים==

== הערות שוליים ==

קטגוריה:יהודיות הונגריות
קטגוריה:סופרות יהודיות הונגריות
קטגוריה:סוכנים כפולים
קטגוריה:אצולה יהודית הונגרית
קטגוריה:ילידות 1810
קטגוריה:נפטרות ב-1851
מדליית השירות המצוין של משמר החופים

מדליית השירות המצוין של משמר החופים (CGDSM) היא עיטור צבאי של משמר החופים של ארצות הברית, שמוענק לחיילים על "שירות ראוי במיוחד לממשלה הטומן בחובו אחריות גדולה."<ref></ref> לפני תאריך זה, חברי משמר החופים שנמצאו ראויים זכו במדליית השירות המצוין של הצי המהווה מקבילה לעיטור של משמר החופים. מדליית השירות המצוין של משמר החופים מקבילה למדליית השירות המיוחד של הצבא ולמדליית השירות המיוחד של חיל הים.

העיטור אושר על ידי הקונגרס ב-4 באוגוסט 1949.

== קריטריונים ==
מדליית השירות המיוחד של משמר החופים מוענקת לכל חייל שנמצא ראוי בזכות שירות מיוחד לממשלת ארצות הברית שנשא בחובו אחריות רבה. ניתן להעניק את המדליה גם לכל לחיילים בזרעות האחרות של הכוחות המזוינים של ארצות הברית על פעילות שנעשתה עם משמר החופים האמריקני. הפעולה שבזכותה זוכה החייל בעיטור חייבת להיות חריגה ועל פועלו של החייל להיות מעל המצופה ולתרום באופן מהותי להצלחת פעולה או פרויקט גדול. העיטור מוענק בדרך כלל לקציני דגל בכירים, כמו מפקד משמר החופים. עם זאת, אין בכך כדי למנוע את הענקת המדליה לכל חייל העומד בתנאי הזכאות.<ref name="CIM1650.25E"></ref>

הסמכות להענקת המדליה נתונה כיום למזכיר ביטחון המולדת. בעבר הסמכות הייתה נתונה למזכיר התחבורה (1967–2003) ולמזכיר האוצר (עד 1966).

== תיאור העיטור ==
עיטור בצבע זהב בחזיתו מוטבעת תמונה של ספינת המכס הראשונה והכיתוב "U.S. COAST GUARD” בראש העיטור ו-"DISTINGUISHED SERVICE" בתחתית. בגב העיטור סמל משמר החופים ומקום לחריתת שם המעוטר.

הענקות חוזרות של העיטור מסומנות על ידי כוכבי זהב המתווספים לעיטור.

== זוכים בולטים ==
* האדמירל ג'ונתן גרינרט – ראש המבצעים הימיים.
* האדמירל אלפרד סי ריצ'מונד, מקבל הראשון של המדליה, 1961.
* הגנרל ריצ'רד מאיירס, יו"ר המטות המשולבים.
* הגנרל פיטר פייס, יו"ר המטות המשולבים, 2005.
* הגנרל נורמן שוורצקופף הבן, מפקד מבצע סערת המדבר, 1991.
* הגנרל אריק שינסקי מפקד צבא ארצות הברית.
* הגנרל קולין פאוול יו"ר המטות המשולבים.
* קצין משנה ראשי של משמר החופים ריק טרנט, החוגר הראשון שזכה במדליה, 1998.

== ראו גם ==
* עיטורי הכוחות המזוינים של ארצות הברית

==קישורים חיצוניים==

* [https://web.archive.org/web/20150928021823/http://www.tioh.hqda.pentagon.mil/Catalog/Heraldry.aspx?HeraldryId=17180&CategoryId=3&grp=4&menu=Decorations%20and%20Medals&ps=24&p=0 על העיטור], באתר המכון להרלדיקה
* [http://www.gpo.gov/fdsys/pkg/USCODE-2006-title10/pdf/USCODE-2006-title10-subtitleB-partII-chap357.pdf עיטורי הכוחות המזוינים של ארצות הברית], בספר החוקים של הקונגרס

== הערות שוליים ==

*
קטגוריה:ארצות הברית: עיטורים
קטגוריה:משמר החופים של ארצות הברית
צ'ארלס ויליאם ג'פריס

צ'ארלס ויליאם ג'פריס (באנגלית:Charles William Jefferys ; 25 באוגוסט 1869 – 8 באוקטובר 1951) היה צייר, מאייר, סופר ומורה קנדי, הידוע בעיקר כמאייר היסטורי.

== ביוגרפיה ==
ג'פריס נולד ברוצ'סטר באנגליה. הוא עבר עם משפחתו תחילה לפילדלפיה, אחר כך להמילטון, אונטריו, ולבסוף לטורונטו בסביבות 1880.<ref>Bradfield, Helen (1970). Permanent Collection. Toronto: McGraw Hill.</ref> שם למד בבית הספר ועבד בחברת הליתוגרפיה של יורק בין השנים 1885–1890.

== קריירה ==
בין השנים 1889 - 1892 עבד ג'פריס ב"גלובוס טורונטו" כמאייר ואמן. הוא הפיק יצירות אמנות עבור כמה חברות דפוס.<ref>David Tatham (2006). North American Prints, 1913-1947: An Examination at Century's End. Syracuse University Press. p. 76</ref> בשנים 1893 עד 1901 עבד ב"ניו יורק הראלד ". בשובו לטורונטו, הפך למאייר ספרים.

ג'פריס יצר סדרת איורים ומאמרים עבור שבועון הכוכבים של טורונטו, אשר פורסמו בשנת 1920 כפרקים דרמטיים של סיפורה של קנדה.<ref>Paul Simpson-Housley; Glen Norcliffe (1 September 1992). "3". A Few Acres of Snow: Literary and Artistic Images of Canada. Dundurn. pp. 27, 38.</ref> בשנה שלאחר מכן הוא נבחר על ידי ממשלת אונטריו לאיור ספר לימוד היסטוריה בבתי הספר הציבוריים של אונטריו בקנדה, שנכתב על ידי ג'ורג' רנג.

יחד עם אייבור לואיס ואמנים אחרים, ג'פריס הקים את מועדון האמנות הגרפית (שלימים נקרא החברה הקנדית לאמנות גרפית), שהפכה בשנות הארבעים לאחת מקבוצות האמנים העיקריות בקנדה. כמו כן, בין השנים 1912 עד 1939 לימד ציור ורישום במחלקה לאדריכלות באוניברסיטת טורונטו.

במהלך מלחמת העולם הראשונה הוא הוזמן על ידי מחלקת תיעוד המלחמה בקנדה לצייר חיילים מתאמנים. לג'פרי היה עניין בהיסטוריה והוא הפיק תיאורים מדויקים ומוקפדים של חיי קנדה המוקדמים. האוסף הידוע ביותר של ציוריו ההיסטוריים הוא של שלושת הכרכים "גלריית התמונות של ההיסטוריה הקנדית" (1942-1960). בשנת 1926 הוא הצטרף לחבר באקדמיה המלכותית לאמנויות. הוא גם היה חבר באגודת האמנים אונטריו ובאגודת ציירי צבעי מים הקנדיים.

== מוות ומורשת ==
זמן קצר לאחר מותו של ג'פריס בשנת 1952, יותר מ -1,000 מציוריו נמכרו לחברת הנפט המלכותית, אשר תרמה את האוסף בשנת 1972 לספרייה ולארכיונים בקנדה. <ref></ref>

ג'פריס קיבל פרסים רבים, כולל תואר דוקטור לשם כבוד למשפטים מאוניברסיטת קווינס בשנת 1934. בית ספר תיכון ציבורי בטורונטו, נקרא על שמו.

עבודות שלו נמצאות באוסף האמנות של הקולג' הצבאי המלכותי בקנדה הגלריה הלאומית של קנדה, ובגלריה לאמנות של אונטריו.

בפארק יורק מילס ואלי הותקן פסל של ג'פריס, שיצר אדריאן אליסון.

== גלריה ==
<gallery mode="packed" heights="170">
File:The founding of Halifax, 1749. by Charles W. Jefferys.png

File:The Iroquois attack of Fort Vercheres, 1692. Madeleine closes the gate.jpg

File:Québec-1608-Champlain-construisant-son-Habitation.jpg

File:Incendie Parlement Montreal 1849.jpg

File:The Battle of Bushy Run.jpg

</gallery>

== קישורים חיצוניים ==

* 
== הערות שוליים ==

קטגוריה:ציירים קנדים
קטגוריה:ילידי 1869
קטגוריה:נפטרים ב-1951